NaiveNeuron/SloPal huggingface dataset:
Pellegrini, Peter, predseda NR SR (2024-02-08):
Prezentujme sa a hlasujme o bode č. 163 druhého pozmeňujúceho návrhu poslanca Galka. (Hlasovanie.) Prítomných 113 poslancov, za 9, proti 76, zdržalo sa 27, nehlasoval 1. Tento bod sme neschválili. Pán spravodajca, ešte predtým, ako uvediete ďalší bod, dovoľte, aby som na balkóne privítal žiakov a žiačky zo Základne školy z Očovej. Vitajte u nás v Národnej rade! (Potlesk.) Môžete, pán poslanec.
Taraba, Tomáš, poslanec NR SR (2021-06-22):
Ďakujem za slovo. Ja si myslím, že zriadenie ďalšieho, teda inštitútu pre zdravotné technológie, ako to tak pekne znie, tak je úplne učebnicový príklad Parkinsonového zákona byrokracie. Ja by som chcel povedať, že je, ja si, myslím si, že najvyšší čas, aby sme si o týchto zákonoch tohoto geniálneho anglického bádateľa začali trošku hovoriť, pretože táto vláda ide presne podľa kópií toho, ako on poukázal, že prečo rastie a bujnie byrokracia. Čím viac úradníkov, tým sú chaotickejšie rozhodnutia, to je jeden z tých zákonov. On si všimol, že v Británii bolo viac admirálov, ako bolo lodí, a zisťoval, že prečo sa to udialo. A udialo sa to preto, lebo existuje taká túžba každého úradníka zriaďovať nezávislé inštitúcie, ktoré sa tvária, že sú nezávislé od politického vedenia. Je tu tendencia zriaďovať rôzne, vidíme to aj tu na Slovensku teraz, tu je taká, taká, by som povedal, tendencia, že poďme zriadiť niečo, čo je odtrhnuté od vlády, čo je odtrhnuté od politikov, pričom štát je riadený politikmi. No a vidíme, že napríklad tá kolízia, ktorá je tu donebavolajúca, že nejaký inštitút pre zdravotné technológie má vlastne vyhodnocovať už to, čo dnes má za úlohu vyhodnocovať Inštitút hodnoty za peniaze na ministerstve financií. Poprípade dnes tu počúvame, že tento inštitút pre technológie má určovať, že čomu sa bude venovať finančný obnos peňazí, na akú formu zdravotnej starostlivosti. To sú len kolízie so všetkými inštitúciami, ktoré dnes na Slovensku existujú. To znamená, vytvoríte len chaos, vytvoríte absolútne zbytočný úrad, ktorý proste buď nebude mať kompetencie a bude vždy prehlasovaný, a keď tie kompetencie mať bude, tak len chaos narobí.
Zmajkovičová, Renáta, podpredsedníčka NR SR (2012-09-13):
S faktickými poznámkami šesť poslancov. Uzatváram možnosť prihlásiť sa s faktickou poznámkou. Pán poslanec Blaha.
Hrušovský, Pavol, podpredseda NR SR (2011-06-30):
Ďakujem, pán predseda. Vážený pán minister, kolegyne, kolegovia, už v prvom čítaní som zaujal stanovisko k niektorým navrhovaným zmenám zákona o cestnej premávke a informoval som aj o zámere podať v druhom čítaní pozmeňovací návrh, ktorým navrhujem sprísniť tresty tým vodičom motorových vozidiel, ktorí si úmyselne a vedome privedú stav opilosti alebo pod vplyvom iných návykových látok si spôsobia neschopnosť viesť motorové vozidlo, aby v prípade zabitia pod vplyvom či už návykových látok alebo pod vplyvom alkoholu dôjde pri dopravnej nehode k smrti, aby sa sprísnili tresty za postih týchto vodičov. A navrhujem doplniť predložený vládny návrh zákona nasledovne: V čl. II vložiť na začiatok nový bod 1, ktorý znie: „1. V § 61 odsek 2 sa na konci pripája veta: „Ak však súd odsudzuje páchateľa za trestný čin usmrtenia podľa § 149 ods. 4 alebo ods. 5, ktorého sa dopustil ako vodič dopravného priestupku, uloží mu trest zákazu činnosti na dvadsať rokov a vo výnimočných prípadoch až na doživotie„.“ Doterajšie body 1 až 5 následne treba prečíslovať ako body 2 až 6. V čl. II vložiť za novooznačený bod 2 nový bod 3 tohto znenia: „3. V § 112 sa konci pripája veta: „Ak však súd odsudzuje mladistvého za trestný čin usmrtenia podľa § 149 ods. 4 alebo ods. 5, ktorého sa dopustil ako vodič dopravného priestupku, uloží mu trest zákazu činnosti na sedem rokov až pätnásť rokov„.“ Novooznačené body 3 až 6 sa potom prečíslujú ako body 4 až 7. Krátko, kolegyne, kolegovia, odôvodním. Pri závažných dopravných nehodách spáchaných pod vplyvom alkoholu alebo iných návykových látok, pri ktorých dôjde k usmrteniu inej osoby alebo osôb, navrhovatelia navrhujú prísnejšie ukladanie trestu zákazu činnosti rozsahu, ako je tomu v súčasnosti. Podľa návrhu bude súd ukladať v takýchto prípadoch trest zákazu činnosti nielen maximálne na desať rokov, u mladistvých na päť rokov, ale v rozpätí od dvadsať rokov a vo výnimočných prípadoch až na doživotie a u mladistvých od sedem rokov až do pätnásť rokov. Týmto sa umožní prísnejší postih páchateľov takých skutkov, ako aj zvýšená ochrana spoločnosti pred týmto negatívnym a nebezpečným konaním.
Somogyi, Szilárd, poslanec NR SR (2011-05-19):
Ďakujem, pán predseda. Ja by som len to chcel zopakovať, ktoré možnože ako... (Reakcie poslancov.)
D. Lipšic, poslanec: (2007-02-08):
Najskôr pani kolegyni Vaľovej o charakteristike ministrov. Ja som v tejto snemovni predkladal ako minister mnohé zákony. Nikdy som si nedovolil neodpovedať na otázku opozičného poslanca alebo ju odignorovať. Ak to minister robí, je to podľa mňa prejav arogancie a pýchy. Áno, hovorím to veľmi zodpovedne. Ja som komunikoval s opozičnými poslancami aj mimo snemovne, pretože som chcel, aby na základných veciach bola konsenzuálna zhoda. A väčšinou aj bola. Bol iný štýl komunikácie. Ja som to zažil. Takže ma, prosím vás, nepoučujte. Áno, považujem to za prejav arogancie. Nikoho som tu inak nekvalifikoval ako učiteľku. To si pozrite záznam. Najlepšie reagovať na niečo, čo sa nestalo. Ale poprosím vás pozrieť si záznam zo včerajšieho dňa. To už nebudem ani komentovať. K pánovi poslancovi Madejovi v súvislosti s rokovacím poriadkom. Áno, bolo to v rokovacom poriadku a je to v rokovacom poriadku, čo znamená, že nikto nemá právo ísť na galériu vlády. Ale vláda nemôže odmietnuť poskytnúť zvukový záznam, pretože je to len interný predpis vlády, a nie zákon. Ale veď to priznajte, o čo vám ide. Veď vám ide o to, aby ste zakázali prístup k zvukovým záznamom z rokovania vlády. Už to tu viacerí priznali. Veď o to ide. Ak by ste nič nechceli zmeniť, tak načo to dávate do zákona, pán poslanec? V zákone o tripartite. Len tak z plezíru? Veď konečne to priznajte a povedzte, že sa bojíte, keby sa občania dozvedeli, čo si ministri na rokovaniach vlády rozprávajú a ako zmýšľajú o občanoch. To je celý dôvod vašej novely. Nič iné.
Raši, Richard, poslanec NR SR (2011-02-01):
Ďakujem pekne, pani poslankyňa.
Pellegrini, Peter, predseda NR SR (2014-12-03):
Hlasujeme tak, ako uviedol pán spravodajca. (Hlasovanie.) Prítomných 132 poslancov, za 53, proti 69, zdržalo sa 8 poslancov, nehlasovali 2. Tento návrh sme neschválili.
Žiga, Peter, podpredseda NR SR (2024-06-27):
Ďakujem. Konštatujem, že Národná rada Slovenskej republiky v tajnom hlasovaní odvolala poslanca Michala Šipoša z funkcie predsedu výboru pre verejnú správu a regionálny rozvoj. Ďalšieho pána overovateľa poprosím, aby oznámil výsledok tajného hlasovania o návrhu na odvolanie poslankyni Márii Kolíkovej z funkcie predsedníčky osobitného kontrolného výboru na kontrolu činnosti Slovenskej informačnej služby, tlač 299. Nech sa páči, pán overovateľ. (Výsledok tajného hlasovania o návrhu na odvolanie poslankyni Márii Kolíkovej z funkcie predsedníčky osobitného kontrolného výboru na kontrolu činnosti Slovenskej informačnej služby , tlač 299.)
Danko, Andrej, podpredseda NR SR (2024-05-10):
Poslanec Krátky.
Matej, Ondrej, poslanec NR SR (2011-03-25):
Ďakujem pekne za slovo, pán predseda. Pán kolega Záhumenský, ja som pozorne počúval vaše vystúpenia a chcem zareagovať, a tým pádom ale aj apelovať na tých poslancov z vládnej koalície, ktorí povedali, že nechcú podporiť zrušenie tohto zákona. Vy totižto ste vo svojom príspevku citovali zmluvu konkrétneho dodávateľa, samozrejme, ste ho nemenovali, s konkrétnym odberateľom. Ale mňa by zaujímalo, prečo ste necitovali porovnanie tej zmluvy pred účinnosťou tohto zákona a po. A ja vám poviem, prečo ste to necitovali. Lebo tá zmluva je úplne identická a rovnaká. Lebo by ste dokázali to, že ten zákon sa absolútne minul účinkom, lebo jednoznačne reťazce využívajú konkurenciu a spústa dodávateľov v segmente potravín. Veď sa pozrite v oblasti minerálnych vôd, máte tam tridsať, štyridsať druhov minerálnych vôd a takto by sme mohli prejsť jednotlivé druhy dodávaných tovarov. Keby ste urobili toto porovnanie, tak by ste sám museli konštatovať, že tento zákon nie je uplatňovaný v praxi. Proste reťazce jednoznačne využívajú len to, že je tu veľká konkurencia v oblasti tovarov dodávaných do reťazcov. A zasahovať do zmluvného vzťahu dvoch partnerov sa nikdy neoplatí. Preto chcem apelovať aj na tých poslancov vládnej koalície, aby prehodnotili ešte svoje stanovisko. Ďakujem pekne za slovo.
Vašečka, Richard, poslanec NR SR (2017-12-06):
Vážený pán predsedajúci, aby som nemusel nedôstojne vykrikovať počas prejavov ústavných činiteľov, chcem vás požiadať, aby ste dohliadli na dodržiavanie rokovacieho poriadku, aby v nasledujúcom vystúpení napríklad pán minister neodbiehal od témy, to je tlač 800, kde sa zaoberáme dôvodmi na jeho odvolanie, aby neriešil, tak podobne ako pán premiér, rôzne iné veci, ktoré nesúvisia. (Reakcie z pléna.) Takže poprosím, aby ste to zabezpečili. Ďakujem veľmi pekne. (Potlesk.)
Danko, Andrej, podpredseda NR SR (2024-10-29):
Pán poslanec Sabo.
Pellegrini, Peter, predseda vlády SR (2019-06-27):
Ďakujem pekne. Pre krátkosť času budem veľmi stručný. 	Áno, ja som na reakciu týchto mladých ľudí, ktorú inak vnímam veľmi pozitívne, pretože je vždy dobré, ak si vieme upozorniť alebo ukázať konkrétne problémy v našich nemocniciach, reagoval pozvaním príslušných riaditeľov. A tá suma nie je 300-tisíc, tá suma je 300-tisíc pre jednu nemocnicu a konkrétny pavilón. Takže v sumáre som nad, to počas toho rokovania prisľúbil pomoc až vo výške 2,4 mil. eur na odstránenie týchto problémov s tým, že mnohí riaditelia, to ma veľmi tešilo, priniesli aj tzv. bielu knihu, v ktorej nám ukázali, ako vyzerali predtým a ako vyzerajú dnes mnohé ich priestory, v ktorých sa nachádzajú pacienti. A musím povedať, že som bol veľmi potešený tým, ako sa významne k lepšiemu menia jednotlivé nemocnice a majú sa riaditelia čím pochváliť. Naopak ale priznali, že áno, ešte v niektorých častiach aj vzhľadom na konštrukčné problémy alebo väčšie systematické problémy tých stavieb sa vyskytnú aj takéto úlohy. Čiže išlo tam 2,4 mil. eur. Ja myslím, že teraz v lete a na jeseň budeme svedkami mnohých ďalších rekonštrukčných prác. Ale chcem pripomenúť, že sme svedkami historicky najväčších investícií do zdravotníctva v histórii Slovenska. Už len tento rok majú nemocnice k dispozícii 100 mil. na nákup nových materiálov, novej techniky, nového vybavenia, vymieňajú sa postele, kupujú sa nové CT prístroje, lineárne urýchľovače pre onkologických pacientov, otvárajú sa nové najšpičkovejšie pavilóny v jednotlivých nemocniciach. Ja pevne verím, že aj napriek takej zlej atmosfére a zlej povesti naozaj pacienti v jednotlivých regiónoch Slovenska budú svedkami toho, ako sa im to pod očami a pred očami mení k lepšiemu, a ja sa veľmi teším, že to nebude slúžiť len na dobrý pocit našich pacientov pri poskytovaní zdravotnej starostlivosti, ale že to zvýši aj akoby také postavenie a hrdosť aj pracovníkov v zdravotníctve Slovenskej republiky. Ďakujem veľmi pekne.
Krajčí, Marek, poslanec NR SR (2024-06-12):
Ďakujem pekne. Ja len dúfam, ale myslím si, že sa mýlim, že ten ďalší nominant tejto moci bude zastávať tú pozíciu tak, aby sa nerobili cez jeho rozhodnutia ďalšie kšefty a biznisy s liekmi, ako to tu bolo predtým, a že bude prispievať k tomu, že do nášho systému budú vstupovať drahé a neúčinné lieky. Ale veľmi-veľmi sa obávam, že aj toto rozhodnutie k tomu smeruje, pretože to, ako to robili títo ľudia, ktorí tam doteraz boli, tak naozaj odborne im sotva niekto niečo mohol vytknúť. A meniť odborníkov, ktorí majú výborné vzťahy s týmito agentúrami, ktorí vedia, ako sa technológie hodnotia, ako sa hodnotí účinnosť liekov, naozaj takých odborníkov je extrémne málo a jak to bude len politický nominant, však uvidíme, tak je úplne evidentné, že tú svoju pozíciu nebude vedieť adekvátne zastávať a bude to opäť len o kšeftoch s farmaceutickými firmami a o ziskoch pre kadekoho a pacient, žiaľ, sa nedostane ku kvalitným liekom a keď sa aj dostane, tak zbytočne veľa za to budeme platiť. Žiaľ, žiaľ, žiaľ.
Šipoš, Michal, poslanec NR SR (2022-11-29):
Ďakujem pekne. Vážený pán predseda, v rozprave nevystúpil žiaden poslanec. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2013-02-07):
Do rozpravy sa prihlásil pán spravodajca, dávam mu slovo. A pripraví sa potom pán poslanec Hlina. Nech sa páči, pán spravodajca.
Fecko, Martin, poslanec NR SR (2014-09-24):
Kolega, tiež na teba zareagujem. Veď predsa príroda je dielo Božie. To znamená, ja som tiež veriaci, a pán Boh nám ju, dal tú prírodu. A v nej vlastne, ja keď chodím aj po prírode proste, ja sa kochám, že vidím tú veľkú silu, ktorá tu prišla a povedala, že áno, užívajte to, ale nezneužívajte, ako to bolo povedané. Hovoríš, že Švajčiarsko patrí ľuďom a že u nás to nie je. No ja neverím, že Švajčiari alebo iné národy to majú v krvi. Neverím. Určitá generácia musela dostať poriadne po hlave, keď zistila, že ide mimo. Možnože cez tie pokuty a cez tie zákony, ktoré tam museli byť prijaté, a zrazu po nejakej tretej, štvrtej generácii sa to obrátilo, že, aha, pozor, mali sme s tým problém, keď sme odhodili nejaký ohorok, otec dostal pokutu alebo bol nejako stíhaný, a zrazu už decko videlo. Žiaľ, u nás, Števo, 40 rokov socializmu urobilo svoje. Všetko bolo naše, rozkradlo sa to, všade možno vznikali skládky divoké, aké boli. Veď predsa tá príroda znesie veľa. A vyzerá, že my momentálne sme v bode nula. My musíme znovu ľudí naučiť vážiť si aj tú prírodu, ktorú momentálne, ja tvrdím, že iba ju drancujeme. A ani sme sa nevysporiadali s tými ťažkými ekologickými záťažami, ktoré sme tu po tom socializme zdedili, nieto že ešte tvoríme aj nové, ktoré sa tak pri tichosti akože dajú obísť, pretože to sú veľkopodnikatelia, ktorí si zaplatia aj tú pravdu, že to, čo on devastuje, de facto nedevastuje, lebo proste je to tak. Takže myslím, Števo, že tu máme veľa roboty. A súhlasím s tebou, že samozrejme nemôže byť, človek musí byť v prvom rade, ale zase nemôže to byť na úkor prírody. Musíme to vyvážiť aj pre ľudí, aj pre prírodu, tak ako my, ornitológovia, hovoríme, aj pre vtákov, aj pre ľudí. Takže toľko z mojej strany.
Ďuriš Nicholsonová, Lucia, podpredsedníčka NR SR (2018-10-24):
Pán poslanec Mizík.
Grendel, Gábor, podpredseda NR SR (2020-06-10):
Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o návrhu poslancov, Šeligu, Baránika, Dostála, Hajšelovej a Vetráka na vydanie zákona, ktorým sa mení a dopĺňa zákon č. 153/2001 o prokuratúre, tlač 108, bod 7 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Milošovi Svrčekovi, aby hlasovanie uviedol. (Hlasovanie o návrhu poslancov Národnej rady Slovenskej republiky Juraja Šeligu, Alojza Baránika, Ondreja Dostála, Petry Hajšelovej a Milana Vetráka na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 108.)
Kollár, Boris, predseda NR SR (2023-06-13):
Ďakujem pekne, tým pádom ušetríme veľa času a platí štrnásta hodina. Ďakujem pekne. Teraz dávam hlasovať o programe schôdze ako celku. (Hlasovanie.) Prítomných 133 poslancov, za 93, proti 1, zdržalo sa 39. Konštatujem, že sme program 94. schôdze Národnej rady schválili. Pani poslankyne, páni poslanci, ešte vás chcem informovať, že o prvom bode programu, ktorým je informácia mandátového a imunitného výboru, a o treťom bode, teda o návrhu na voľbu poslanca za člena výboru, budeme hlasovať ihneď po prerokovaní každého z nich, tak aby ste sa neroztratili, prosím. V ďalších rokovacích, v ďalších rokovacích dňoch budeme o prerokovaných bodoch programu hlasovať vždy o jedenástej a o sedemnástej hodine, pokiaľ Národná rada nerozhodne inak. Obedňajšia prestávka bude od trinástej do štrnástej hodiny okrem piatkov, kedy hlasovať nebudeme a rokovať bude trva... rokovanie bude trvať do štrnástej. Čiže rokovania v piatok sú do štrnástej bez obednej prestávky a nehlasuje sa. Obedná prestávka bude iba od trinástej do štrnástej. Je, prosím, všeobecný súhlas? (Reakcie z pléna.) Je, prosím, všeobecný súhlas? (Súhlasná reakcia pléna.) Takto sme sa dohodli, pani poslankyňa Zemanová, takto sme sa dohodli. Takto. (Reakcia z pléna.) Môžete byť proti. Ešte raz sa pýtam, je všeobecný súhlas? (Súhlasná reakcia pléna.) Ďakujem pekne. Takto sme sa dohodli. (Reakcia z pléna.) Po PVV. (Reakcia z pléna.) Dobre, uvedený návrh sme schválili. S procedurálnym návrhom vystúpi pani poslankyňa Zemanová. Nech sa páči.
Danko, Andrej, podpredseda NR SR (2023-12-18):
Dvadsaťdva faktických poznámok. Poslanec Dvořák.
Pčolinský, Peter, podpredseda NR SR (2023-01-26):
Pán poslanec, teraz vám vrátim čas. Buďte taký dobrý... Pán poslanec Blaha, pán poslanec Blaha, platí to aj pre vás. Nevykrikujte tu! Čiže nech sa páči, vráťte poslancovi, vráťte pánovi poslancovi dve minúty. Vraciam ti, Laco, dve minúty. (Povedané súbežne s rečníkom.)
Paška, Pavol, predseda NR SR (2012-07-26):
Hlasujeme. (Hlasovanie.) 145 prítomných, 137 bolo za, 8 sa zdržalo. Návrh sme pridelili do výborov a určili lehoty na prerokovanie. Pani poslankyňa Mezenská uvedie hlasovanie v prvom čítaní o vládnom návrhu zákona č. 250 o ochrane spotrebiteľa. Je to tlač 130. (Hlasovanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 130.)
Pčolinský, Peter, podpredseda NR SR (2023-06-22):
Ďakujem pekne. Poprosím spravodajcu Petra Dobeša z výboru pre verejnú správu a regionálny rozvoj, aby informoval Národnú radu o výsledku rokovania výborov.
Paška, Pavol, predseda NR SR (2014-05-15):
Pán poslanec Mikloško.
Mikloško, Jozef, poslanec NR SR (2015-11-26):
Vy asi na ňu neodpoviete. Otázka vznikla na Rade vlády pre seniorov, kde bol aj pán minister pre rodinu, no a tam som vlastne videl, že je to problém, že to ohrozuje seniorov, a že tak ako boli voľakedy nebankové subjekty, tak teraz môže byť toto naším ďalším problémom. Ja som na oslave štátneho sviatku Japonska s pánom ministrom o tom hovoril, čiže v podstate mi povedal, že tu nebude a že dá krátku odpoveď. Ja si ho potom ešte vyčkám, aby mi povedal troška viacej. No, viete, fakt je, že nie je momentálne regulácia týchto reverzných hypoték, to treba povedať. Ak by boli, tak všetko závisí od zmluvy, kde tí, ktorí tú hypotéku dávajú, môžu si naozaj napísať, čo chcú. Tí starí na to nedôjdu. V prípade úmrtia sú nejasné veci, ako bude s dedičstvom tých domov alebo majetkov, alebo bytov, ktorých sa takto seniori môžu vzdať v prospech väčšej renty, dočasnej, kým neumrú. A teda pokiaľ ja viem, analýza existuje. Rád by som ju videl. Vraj má štyri výhody a 50 nevýhod pre ľudí, ktorí sa do toho dajú. Tam padla aj na tej rade vlády, aj teda slovo, že malo by to byť len s licencovanými finančnými inštitúciami. Aj keď jeden člen rady vlády, dosť vysoko postavený, povedal, že ani licenčné spoločnosti nie sú zárukou zákonnosti. Tak to už je otázka na inú úroveň. Ale chcem pripomenúť, že opatrne s týmto, že švajčiarske dôchodky chceme, ale tak stavané reverzné hypotéky, ako sú momentálne propagované, nechceme. A teda otázka je na vás taká, že či viete niečo viacej o tej analýze, kde je 50 nevýhod týchto reverzných hypoték.
Krajčí, Marek, poslanec NR SR (2022-12-22):
Dajte, prosím, hlasovať o pozmeňujúcom návrhu pani poslankyne Záborskej a poslanca Šefčíka – stabilizačný príspevok.
Kollár, Boris, poslanec NR SR (2018-03-23):
Zvolávam členov výboru pre verejnú správu na 10.30 do našej zasadacej miestnosti.
Huba, Mikuláš, poslanec NR SR (2015-06-19):
Ďakujem pekne. Som rád, že pán kolega Radošovský takto pozitívne hodnotí tento návrh, pretože si ho vážim aj ako odborníka, nielen ako politika, a z úst odborníka a skúseného človeka v tejto oblasti tieto pochvalné slová znejú dvojnásobne lichotivo a povzbudivo. Ale zmienil by som sa o tom, že možno vzniká trošku nedorozumenie, keď hovoríme o tej aplikácii, inak princíp, ten BAT, z anglického best available technique alebo technologies, čiže najlepšie dostupné techniky alebo technológie. Možno zvádza k tomu, že ide len o rýdzo také technologicko-technokratické riešenia, ale naozaj on predpokladá akékoľvek riešenia vrátane týchto vami preferovaných – a mnou tak isto – biologických riešení. Čiže tam sa nemusíme obávať, ak by takýto zákon bol prijatý, bol by to zároveň, ako aj konštatuje pán profesor Katuščák, ďalší impulz pre rozvíjanie takýchto prístupov aj na Slovensku. A verím, že by sme boli schopní aplikovať tie najlepšie, naozaj dostupné technológie, ale technológie sa myslí aj biotechnológia a akékoľvek teda biologické a ekologické prístupy, ktoré sú často, ako ste aj vy naznačili, veľmi správne, oveľa lacnejšie, oveľa výhodnejšie a často naozaj jednou ranou zabíjajú dve a viac múch, ako sa ľudovo hovorí. Takže ja myslím, už sa opakujem trošku ale, že práve prijatie takejto normy by bolo zároveň aj impulzom pre rozvoj a aplikáciu takýchto technológií. Ďakujem.
Beblavý, Miroslav, poslanec NR SR (2013-10-22):
Dobrý deň. Chcem len kolegom z výboru pre nezlučiteľnosť funkcií pripomenúť, že dnes o 12.30 hodine máme rokovanie. Ďakujem pekne.
Lipšic, Daniel, poslanec NR SR (2014-11-08):
Ďakujem. Ja by som doplnil ešte čriepok do mozaiky, aj k tomu, čo hovoril pán kolega Kollár, o ďalší dôkaz, akým spôsobom je skupina Medical Group Slovakia, akým spôsobom je prepojená so súčasnou vládnou garnitúrou a manažmentami nemocníc. Budem o tom hovoriť v rozprave. Ale pozrite si možno dovtedy faktúry, ktoré fakturuje nemocnica v Trenčíne, s lehotami splatnosti a kedy sú splatené. A jednu vec tam zistíte veľmi zaujímavú so všetkými faktúrami. A všetky faktúry platí po lehoty splatnosti, niekedy dlhé mesiace, dokonca aj vodné a stočné platí nemocnica v Trenčíne po lehote splatnosti. Jediné faktúry, jediné faktúry, ktoré nemocnica v Trenčíne platí pred lehotou splatnosti alebo v lehote splatnosti, sú faktúry Medical Group SK, žiadnej inej firmy. Čím to tak asi je? Je to tým, že manažment nemocnice má nejakú slabosť pre Belize alebo Cyprus? Obávam sa, že nie. To je ďalší vážny dôkaz toho, že firma Medical Group je prepojená so špičkami zdravotníckymi SMER-u, keďže ju preferujú aj pri platbe svojich faktúr. Iným dodávateľom, hovorím, trvá mesiace, kým dostanú zaplatené svoje faktúry, preto asi niet divu, že mnohí potom dodávajú radšej cez Medical Group, aby sa dostali k peniazom. Zvážim aj v tomto prípade trestné oznámenie za zvýhodňovanie veriteľa, budem o tom hovoriť následne vo svojom príspevku, ale to je ďalší, ďalší vážny čriepok do mozaiky toho, ako vyzerá za vás naše zdravotníctvo.
Kollár, Boris, predseda NR SR (2023-01-25):
Len sa otvorí schôdza, áno.
Sloboda, Vladimír, poslanec NR SR (2019-10-16):
Ďakujem. V podstate v predloženom návrhu zákona je skonštatované, že ideme riešiť komplexnejšie požiadavky na bezpečnosť detských ihrísk. A v tomto prípade predkladateľ zanedbal tú komplexnosť, pretože jednou z požiadaviek je predsa aj to, aby sa mohli hrať na takýchto detských ihriskách úplne všetci. To znamená, že to, že teraz kolegyňa predložila pozmeňujúci návrh, znamená len to, že ste si už na začiatku, keď ste riešili podmienky na tieto, na bezpečnosť detských ihrísk, tak ste si zanedbali svoju úlohu, pretože už na začiatku, keď ste začali riešiť tento návrh svoj, tak už ste do toho mali tieto požiadavky zakomponovať a nemal vám to pripomínať nikto z poslancov. To malo byť samozrejmé.
Laššáková, Jana, poslankyňa NR SR (2016-11-29):
Ďakujem pekne za slovo, vážená pani podpredsedníčka. Pán minister, kolegyne, kolegovia, dovoľte, aby som k prerokovanému návrhu zákona o štátnej službe predložila jeden pozmeňujúci návrh, krátky pozmeňujúci návrh, ktorý reaguje na to, že sme minulý týždeň schválili zákon o platových pomeroch ústavných činiteľov. A keďže tento nový zákon o štátnej službe odkazuje aj na zákon 120, ktorý bol minulý týždeň novelizovaný, je potrebné upraviť v pozmeňujúcom návrhu úpravy štátnym zamestnancom, ktorých platy sú viazané na platy ústavných činiteľov. Takže môj pozmeňujúci návrh znie: V čl. I sa § 186 dopĺňa ods. 3, ktorý znie: „(3) Štátnemu zamestnancovi vo verejnej funkcii v služobnom úrade, ktorým je ministerstvo, vedúcemu ostatného ústredného orgánu štátnej správy a členovi rady, na ktorých sa vzťahuje § 126 ods. 4, patrí od účinnosti tohto zákona do 31. decembra 2017 funkčný plat vo výške platu poslanca Národnej rady ustanoveného na rok 2017 osobitným predpisom, poznámka pod čiarou 74), zníženého o 5 percent.“. Poznámka pod čiarou k odkazu 74 znie: „74) § 29o zákona Národnej rady Slovenskej republiky č. 120/1993 Z. z. v znení zákona, ktorý sme schválili minulý týždeň.“ Odôvodnenie: Zákonom č. .../2016 Z. z., ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, sa navrhuje ponechať poslancom aj v roku 2017 plat na úrovni roku 2016, teda vo výške určenej v r. 2011. V tejto súvislosti sa novelizuje aj zákon č. 400/2009 Z. z. tak, aby štátnemu zamestnancovi, ktorému patrí plat poslanca, patril plat v roku 2017 tiež na úrovni roku 2016. Z toho dôvodu, že zákon č. 400/2009 Z. z. bude zrušený novým zákonom, ktorý teraz prerokúvame, o štátnej službe a o zmene a doplnení niektorých zákonov, ktorý nadobudne účinnosť 1. júna 2017, je potrebné plat štátneho zamestnanca, ktorému patrí plat poslanca, upraviť aj v novom zákone tak, aby plat určený v roku 2017 zostal na tejto úrovni aj od účinnosti nového zákona o štátnej službe. Poprosím vás o podporu môjho predloženého poslaneckého návrhu. Ďakujem pekne.
Grendel, Gábor, poslanec NR SR (2017-09-11):
Ďakujem, pán predseda. V súčasnosti čoraz viac schvaľovaných zákonov, legislatívnych aj nelegislatívnych opatrení a najmä veľkých investičných projektov sa opiera o rôzne štúdie, analýzy, expertízy, prognózy a audity. O jednom takomto audite budem potom hovoriť aj v rozprave. Tento trend je možno správny, ale, žiaľ, či už štát alebo samospráva tieto štúdie a analýzy, nehovorím, že vždy, ale sú také príklady, že ich odmietajú zverejňovať. Preto tento návrh novely zákona od skupiny poslancov za hnutie Obyčajní ľudia a nezávislé osobnosti. Cieľom predloženého návrhu je vniesť filozofiu a ducha zákona o slobode informácií aj na významné dokumenty, ktorých vypracovanie je hradené z verejných zdrojov. Návrhom zákona sa zavádza povinné zverejňovanie analýz, štúdií, expertíz a prognóz zhotovených z verejných prostriedkov alebo získaných za verejné prostriedky. Toľko zatiaľ k zdôvodneniu a viac potom poviem v rozprave. Ďakujem.
V. Veteška, podpredseda NR SR: (2006-03-15):
K. Ondriaš, poslanec: Áno, ďakujem za slovo. Čo sa týka bezdomovcov, myslím si, že raz by sme mohli alebo mali v Národnej rade prediskutovať otázku, kto je za tento stav zodpovedný, lebo paradoxne mne to stále vychádza, že za tento stav sú zodpovední naši bojovníci za demokraciu a paradoxne naši bojovníci za ľudské práva. Ďakujem.
Blaha, Ľuboš, poslanec NR SR (2015-01-29):
Pán kolega Švejna, ľudia boli celkom zjavne podvedení a zneužití DSS-kami a Dzurindovou vládou, toto je proste zrejmý fakt, dneska sa to jasne ukazuje, a vy hovoríte, že toto nie je problém dvojpilierovosti, toto nie je problém II. piliera. A čoho to je problém? Koho to je problém? Kto sprivatizoval dôchodkový systém na Slovensku? No bola to Dzurindova pravicová vláda. Tí môžu za to, že dneska sú ľudia podvedení. A sľubovali im švajčiarske dôchodky. Mnohí ľudia sú jednoduchí, nie sú to ekonómovia, nemajú naozaj komputery doma, kde by si sledovali vývoj kurzov. No proste verili tomu, že DSS-ky im dajú tie švajčiarske dôchodky. A dostali 10 eur. A vy sa teraz týmto ľuďom vysmievate, keď hovoríte, že všetko je v poriadku. Veď na čo tu vlastne robíme ten cirkus? Toto je tá strašidelná demagógia, ktorú tu vy používate, lebo je úplne zrejmé, od počiatku bolo zrejmé, že tento systém sa môže vyplatiť jedine DSS-kám, teda obrovským súkromným korporáciám, ktoré to sprivatizovali. Tie si napchali vačky. Tí odtiaľ sú zahojení, majú úplný pokoj. Je to jasné. Tým sa to vyplatilo. A za tých kopete vy pravičiari. Potom sa to oplatilo tým najbohatším, samozrejme, lebo sa zbavili povinnosti odvádzať svoje peniaze do solidárneho balíka a tým pádom ich peniaze nemôžu byť využité na to, aby sme chudobnejším ľuďom mohli dávať lepšie dôchodky. Áno, ale drvivej väčšine Slovenska sa toto proste jednoducho zákonite nemôže vyplatiť. Ľudia, prchajte z II. piliera, prchajte odtiaľ. Vďaka.
Ďuriš Nicholsonová, Lucia, podpredsedníčka NR SR (2017-10-12):
Vyhlasujem rozpravu k tomuto bodu za skončenú. Máte ešte právo na záverečné slovo obaja. Pán navrhovateľ? Nie. Pani spravodajkyňa? Nie. Nie je tomu tak. Prerušujem rokovanie o tomto bode programu. (Reakcia z pléna.) Faktickú ste chceli mať? No ale a ste sa prihlásili, pán poslanec? (Reakcia z pléna.) Tak je všeobecný súhlas, že povolíme ešte faktickú (reakcia z pléna) na, pánovi poslancovi Šucovi? Je všeobecný súhlas? (Súhlasná reakcia pléna.) Dobre, ďakujem. Tak mu zapnite, prosím vás pekne, mikrofón.
Gaborčáková, Soňa, poslankyňa NR SR (2016-09-14):
Takže ďakujem, kolegyňa, možno je to trošku také obsiahlejšie, ale každopádne sa dá, je potrebné vlastne vysvetliť, že ľudia, ktorí majú určitý príjem len z príspevkov za opatrovanie alebo z osobnej asistencie, majú obmedzený balík peňazí, do čoho to investujú. A keďže ešte osobitne si majú pripoistiť balík niektorého z poistení, tak im to vlastne zvyšuje náklady a za to by vedeli si kúpiť niečo iné alebo zabezpečiť niečo iné. Takže možno len to k tebe. Ďakujem.
Číž, Miroslav, podpredseda NR SR (2015-05-20):
Ďakujem pekne, pán poslanec. Áno, bude hlasovanie. Máme hlasovanie o troch bodoch. Takže dovoľte mi prerušiť rozpravu o tomto bode programu. Po hlasovaní bude pán poslanec pokračovať. Teraz vyhlasujem trojminútovú prestávku a potom budeme hlasovať o prerokovaných troch bodoch. (Prestávka.) (Po prestávke.)
Laurenčík, Milan, podpredseda NR SR (2021-06-22):
Ďakujem. Do rozpravy sa ešte prihlásil pán spravodajca, nech sa páči.
M. Číž, podpredseda NR SR: (2008-02-08):
Vážené kolegyne, kolegovia, teraz pokračujeme prvým čítaním o návrhu poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Tento návrh zákona ste dostali ako tlač 536 a návrh na jeho pridelenie na prerokovanie výborov máte v rozhodnutí predsedu č. 534. Slovo má pani poslankyňa Mária Sabolová, aby návrh zákona uviedla.
Vitteková, Anna, poslankyňa NR SR (2013-05-21):
Ďakujem, pani predsedajúca. Pán minister, kolegyne, kolegovia, v rámci tejto emotívnej debaty vystupujem iba veľmi krátko, keďže podávam pozmeňujúci návrh, ktorý sa týka prerokovávaného vládneho návrhu zákona, ktorým sa mení Trestný zákon v znení neskorších predpisov (tlač 401). V čl. III sa za bod 15 vkladá nový bod 16, ktorý znie: „V § 82 ods. 1 písm. a) sa slová „odseku 6“ nahrádzajú slovami „odseku 7“.“ Odôvodňujem tento svoj legislatívno-technický návrh tým, že ide skutočne o legislatívno-technickú úpravu, ktorá nadväzuje na schválený zákon o národnom zdravotníckom informačnom systéme a o zmene a doplnení niektorých zákonov (tlač 408), ktorý v čl. III novelizoval zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Ďakujem.
V. Veteška, podpredseda NR SR: (2004-10-27):
Vážené panie poslankyne, vážení páni poslanci, za to, že sme meškali pre výpadok elektrickej energie, ja odporúčam, aby sme dokončili ešte pred hlasovaním bod č. 60, návrh poslancov Národnej rady Slovenskej republiky Dušana Jarjabka a Dušana Čaploviča na vydanie zákona, ktorým sa mení a dopĺňa zákon č. 16/2004 Z. z. o Slovenskej televízii, tlač č. 797. (Ruch vo rokovacej sále.) Nemáme čo hlasovať. Vyhlasujem päťminútovú prestávku. (Prestávka.)
Grendel, Gábor, podpredseda NR SR (2023-02-09):
Teraz vystúpi v rozprave pán poslanec Marián Viskupič.
P. Hrušovský, predseda NR SR: (2004-06-17):
(Hlasovanie.) 129 prítomných, 120 za, 8 proti, 1 sa zdržal. Návrh sme schválili. Ďalší návrh. V. Ondrejka, poslanec: Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: ústavnoprávnemu výboru, výboru pre financie, rozpočet a menu, výboru pre sociálne veci a bývanie. Ďalej aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 27. augusta 2004 a gestorský výbor do 3. septembra 2004.
Grečková, Lea, poslankyňa NR SR (2012-07-26):
Vážená pani predsedajúca, vážené pani poslankyne, páni poslanci, pán minister, Výbor Národnej rady Slovenskej republiky pre hospodárske záležitosti ma uznesením č. 59 určil za spravodajcu k vládnemu návrhu zákona o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní (tlač 129). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom zákonom ustanovenej 15 dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná. O tom, že predkladaný návrh nebude mať vplyv na rozpočet verejnej správy, na podnikateľské prostredie, nebude mať vplyv na informatizáciu spoločnosti ani na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu zákona. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a je obsiahnutá aj v judikatúre súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 6. júla 2012 č. 127 a podľa § 71 rokovacieho poriadku Národnej rady Slovenskej republiky navrhujem, aby uvedený návrh prerokovali tieto výbory: ústavnoprávny výbor, výbor pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pani predsedajúca, skončila som, prosím, otvorte rozpravu.
Grendel, Gábor, podpredseda NR SR (2021-07-23):
Kolegovia, bolo 59, keď skončilo vystúpenie a reakcia na faktické poznámky predposledného rečníka v rozprave pána poslanca Kazdu, kedy mal byť na rade pán poslanec Mazurek, ktorý stratil poradie aj definitívne a ešte som vyzval teda na ústne prihlásenie sa. Naozaj nemôžem za to, že ste neboli prítomní v rokovacej sále a nie tak, že by ste 13.00 vstali a odišli, ale neboli ste v rokovacej sále dlhodobo. Takže naozaj tejto požiadavke nemôžem vyhovieť. Pán poslanec Žiak s procedurálnym návrhom.
Glváč, Martin, podpredseda NR SR (2017-10-11):
Ďakujem. S faktickou poznámkou nikto. Ukončujem možnosť prihlásiť sa. Vyhlasujem všeobecnú rozpravu za skončenú. Pani navrhovateľka, nech sa páči.
Baránik, Alojz, poslanec NR SR (2016-09-06):
Dobrý deň prajem. Dobrý večer. Ďakujem, pani podpredsedkyni, pani predsedajúcej za slovo. Ospravedlňujem sa, som trochu nervózny preto, lebo popri tých výkonoch, ktoré ona podáva, sme všetci veľmi malí. Chcel by som povedať k tomuto návrhu zákona toto. Myslím si, že ten zákon plní, bohužiaľ, napriek tomu, že určite nejaké intencie tam boli dobré, že plní presne opačnú rolu, ako je tá, ktorú plniť má. Totižto dáva niekomu možno nejakú nádej a niekomu možno nejaké alibi, že sa tu s korupčnou povahou tohto štátu niečo robí. Nie je tomu tak. Musíme vziať v úvahu to, že všetky doteraz platné normy, vrátane napríklad zákona o verejnom obstarávaní alebo aj iných, sú systematicky obchádzané, sú zneužívané v prospech korupčných kruhov, ktoré majú na vykonávanie ich korupčných praktík svojich ľudí. Existuje jedna profesia na Slovensku, a to sa volá organizátor verejných obstarávaní. Toto sú ťažkí korupčníci, ktorí sú nieže tolerovaní, ktorí sú živení týmto systémom. Tí jednoducho sa preorientujú na to, ako treba pracovať podľa tohto nového zákona. Čiže môj príspevok k tomuto zákonu nie je ani tak o tom, aké má nedostatky, ako sa dajú obchádzať jednotlivé ustanovenia, ako... (Prerušenie vystúpenia predsedajúcou.)
Vaľová, Jana, poslankyňa NR SR (2010-11-03):
Ďakujem veľmi pekne. Ja si myslím, že ďakujem pánovi kolegovi Ďurkovskému, pretože, tak ako som spomenula, je to primátor a sedí v Národnej rade Slovenskej republiky a aj môjmu kolegovi Podmanickému, ktorý je starosta obce a skutočne rozumie, čo som rozprávala. Plne s ním súhlasím, že to narobí obrovské, obrovské problémy v miestnej aj regionálnej samospráve. Aj doposiaľ občania si mohli vyberať, aké chcú zariadenie, ale treba jasne povedať, že si museli doplatiť a budú si musieť doplatiť, pretože súkromné zariadenia určite nebudú poskytovať za tieto finančné prostriedky, ktoré im aj tak budú jednoznačne vyplývať aj z tohto zákona, ale pôjde tam určite o vyššie sumy, ktoré občan bude musieť financovať, ak bude v takýchto zariadeniach. Čo sa týka pani Gibalovej, pani Gibalová, viete, ja to považujem za absolútnu neslušnosť, čo ste povedali voči mojej osobe. Prosím vás pekne, vy už máte takú odvahu, že vy nevkladáte mi len to, čo som nepovedala, ale vy mi ešte vkladáte aj myšlienky do hlavy, tak to je totálna neslušnosť, pretože ja určite nepohŕdam Ústavným súdom. Ale jasne som povedala na konci, že tento zákon nerieši financovanie, a preto ho nemôžme podporiť, jasne som to povedala, z akého dôvodu. A čo sa týka pána Pada, na toho už nemám chuť reagovať, pretože on je v sociálnej politike asi tak ako cap v kapuste. Ale jednoznačne poviem, pán Pado, viete, vy ste už dvakrát neuspeli za primátora, ja neviem, či si teraz vylievate svoju bolesť nad tým, že teda niekto iný môže kandidovať, no myslím si, že vy už nemôžte, a preto ani jednoznačne, prosím vás, nenapadajte, kto má aký záujem. A myslím si, že občania vám vystavili vysvedčenie, takže jednoducho nemám čo dodať. Ďakujem.
M. Číž, podpredseda NR SR: (2010-02-10):
Otváram všeobecnú rozpravu. Písomnú prihlášku nemám. Pýtam sa teraz, kto sa do rozpravy hlási ústne. Neregistrujem žiadneho pána poslanca. Takže uzatváram možnosť prihlásiť sa do rozpravy ústne. Vyhlasujem rozpravu za skončenú. Ďakujem navrhovateľovi aj spravodajcovi. A prerušujem rokovanie o tomto bode programu. Ďalej budeme pokračovať prvým čítaním o návrhu poslancov Národnej rady Slovenskej republiky Viliama Novotného, Alexandra Slafkovského a Petra Markoviča na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (parlamentná tlač 1469). Návrh na prerokovanie vo výboroch je v rozhodnutí č. 1502. Uvedie zákon pán poslanec Novotný? (Reakcia z pléna.) Len ho neregistrujem v sále. Je tu pán poslanec Novotný? (Odpoveď z pléna.) Pán kolega Slafkovský... (Reakcia z pléna.) Áno, dobre. O minútku budeme pokračovať v uvedení predkladacieho prejavu.
Blanár, Juraj, podpredseda NR SR (2022-12-08):
Ďakujem, pán navrhovateľ. Pani spravodajkyňa si poznačila vašu požiadavku o hlasovaní, tuším, k bodu 5 na vyňatie osobitné. Na vaše vystúpenie evidujem tri faktické poznámky. Ako prvý pán poslanec Tomáš Lehotský.
Šeliga, Juraj, podpredseda NR SR (2021-04-30):
Ďakujem pekne. Pán poslanec Taraba, nech sa páči.
Hrušovský, Pavol, podpredseda NR SR (2011-02-09):
Pán poslanec Kalist.
Štefanec, Ivan, poslanec NR SR (2014-06-27):
Ďakujem pekne, pán predseda. Keďže dnes je môj posledný deň v Národnej rade pred odchodom do Europarlamentu, dovoľte mi, aby som poďakoval všetkým kolegyniam a kolegom za spoluprácu a poprial im osobne pevné zdravie a všetko najlepšie. Ďakujem. (Potlesk.)
P. Hrušovský, predseda NR SR: (2005-12-14):
návrhu Výboru Národnej rady Slovenskej republiky pre ľudské práva, národnosti a postavenie žien na vydanie zákona, ktorým sa mení a dopĺňa zákon o verejnom ochrancovi práv v znení neskorších predpisov (tlač 1372). Dávam slovo teraz pánovi predsedovi výboru, aby z poverenia výboru návrh zákona uviedol a odôvodnil. Nech sa páči, pán predseda.
B. Zala, poslanec: (2008-04-09):
A tu nadviažem na druhý bod, ktorý ste spomenuli, že princípom vašej zahraničnej politiky bol boj za slobodu. No potom bolo klišé asi v takej podobe, ako vy nás obviňujete, že naša zahraničná politike je klišé, pretože vy nie ste schopní rešpektovať slobodu ani vo vlastnej strane. Neviem si predstaviť, akým spôsobom ju chcete rešpektovať v medzinárodných vzťahoch. No a pokiaľ ide o vystúpenie na príslušnej konferencii, ktorú spomínate, nechám bokom primitívne hodnotenie mojej angličtiny, pretože to bol text, ktorý som napísal a bol skontrolovaný profesionálom a ja som ho tam čítal, čiže z toho nemohlo vyplynúť, aký je stupeň znalosti mojej angličtiny, a ja skutočne statočne priznávam, že angličtina nie je mojím materinským jazykom a ovládať cudzí jazyk nie je vecou jednoduchou na úrovni materinského jazyka. (Reakcie z pléna.) No a pokiaľ ide o článok, bude inak uverejnený v Europe World, ktorý ma požiadal práve o tento článok, takže budete si ho môcť prečítať v časopise, ktorý je zahraničnopolitický... (Prerušenie vystúpenia časomierou.)
Pellegrini, Peter, predseda NR SR (2015-10-30):
Pán poslanec Jarjabek.
Laššáková, Jana, podpredsedníčka NR SR (2015-06-17):
Treba tu byť od rána.
Danko, Andrej, podpredseda NR SR (2024-06-12):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam, či sa chce niekto prihlásiť do rozpravy ústne. Uzatváram možnosť. Pán Svoboda Zdenko, je to omyl? Procedurálny? Uzatváram možnosť prihlásenia do rozpravy. Pán Zdenko, chcete vystúpiť v rozprave? Tak skúste sa prihlásiť do rozpravy. Takže uzatváram možnosť prihlásenia do rozpravy. Jediný prihlásený je poslanec Zdenko Svoboda, nech sa páči.
Mikloško, Jozef, poslanec NR SR (2014-11-09):
Ďakujem. Odpoviem tak, že som fakt troška fádny. To je pravda. No už, to súvisí aj s vekom iste. A celý život som ten talent rečniť ako pani herečka, ktorú obdivujem, nikdy nemal, to je pravda. Chcem ešte povedať, že ja som toto pánovi premiérovi aj na európskom výbore povedal. Skutočne mi odpovedal dosť dlho a sám vyslovil nespokojnosť s tým verejným obstarávaním, aj keď tento prípad žilinský, hoci dostal list pred mesiacom, ešte o ňom nevedel. No takisto aj pán podpredseda vlády Vážny, aj tu mi odpovedal, že je 235 sprostredkovateľov dnes. Myslím si, že by mali mať nejaké licencie a že by na rôzne, napríklad revitalizácia obce, mohol byť jeden vzorový príklad, nemuselo by to 20 – 35 obstarávateľov zháňať a sťahovať si z toho peniaze. Vážna vec tu niekde padla, prečo to s tým trocha nesúvisí, ale som to zabudol povedať, prečo 3 823 slovenských firiem je v daňových rajoch, kde majú 8,5 mld. euro. Toto mi je zvláštne. Ja som na Facebooku povedal, že viac od neho nekúpim nič, ani toaletný papier, ale teraz neviem, čo prichádza z tých daňových rajov a čo prichádza odtiaľto z Rakúska. Pani Vášáryovej poviem ešte jeden vtip, až mám sekundu, že, ešte raz, uznávam ju ako herečku slávnu, veľkú. Raz som pricestoval veľmi zďaleka, došiel som na letisko vo Viedni a ona ma tam čakala. Tak som s veľkým nadšením ako podpredseda vlády za ňou išiel a ona mi povedala: „Ja nečakám vás, ja čakám Dienstbiera (vyslovené s pobavením).“ To je všetko.
Kazda, Radovan, poslanec NR SR (2021-02-04):
Ďakujem. Vážené panie poslankyne, vážení páni poslanci, vážení prítomní, pre veľký úspech zopakujem začiatok spravodajskej správy, ktorú som včera prečítal omylom, tak sa ospravedlňujem. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 45/2011 Z. z. o kritickej infraštruktúre v znení neskorších predpisov a ktorým sa menia a dopĺňajú niektoré zákony (tlač 423). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby sa Národná rada po všeobecnej rozprave uzniesla na tom, že návrh zákona prerokuje v druh... pardon, navrhujem, aby návrh zákona prerokovali výbory, hospodársky výbor a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre hospodárske záležitosti. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2019-09-18):
Dávam slovo spravodajcovi, ktorého určil navrhnutý gestorský výbor, pánovi poslancovi Jančulovi, nech sa páči.
Grendel, Gábor, podpredseda NR SR (2021-09-22):
Vážené panie poslankyne, vážení páni poslanci, pokračujeme v popoludňajšom rokovaní štvrtého dňa 40. schôdze Národnej rady Slovenskej republiky podľa odsúhlasenej zmeny programu druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Návrh zákona je uverejnený ako tlač 582, správa výboru má tlač 582a. Dávam slovo poslancovi Jánovi Krošlákovi, aby návrh zákona odôvodnil.